જો કે જસ્ટીસ ઈન્દુ મલ્હોત્રાએ ચીફ જસ્ટીસના કથનથી અસંમતિ વ્યક્ત કરી અને કહ્યુ કે આનાથી લોકો રાજકીય બદલો લેશે. ચૂંટણી લડવાની અયોગ્યતા દોષિત કરાર થયા બાદ થાય. જસ્ટીસ રોહિંટન ફલી નરીમને કહ્યુ કે કોર્ટ સંસદના ક્ષેત્રાધિકારમાં નથી જઈ રહ્યુ. જ્યાં સુધી સંસદ કાયદો ન બનાવે ત્યાં સુધી અમે ચૂંટણી કમિશનને આદેશ આપીશુ કે ગુનાહિત પૃષ્ઠભૂમિ ધરાવતા લોકોને ચૂંટણી ચિહ્ન ન આપે. જસ્ટીસ ડી વાય ચંદ્રચૂડે કહ્યુ કે પક્ષને માન્યતા આપતી વખતે ચૂંટણી કમિશન કહે છે કે પક્ષને કેટલા મત લેવાના રહેશે. વળી ચૂંટણી કમિશન પોતે જ શરત લગાવી શકે છે કે ગુનાહિત છબીવાળા પક્ષોના ઉમેદવાર ન બને. આવો વ્યક્તિ કોઈ રાજકીય પક્ષમાંથી ચૂંટણી ના લડી શકે. જો કે તે પોતે ચૂંટણી લડી શકે છે. આ રીતે તે ચૂંટણી લડવાના અધિકારથી વંચિત નહિ થાય. એજીએ કહ્યુ પરંતુ રાજકીય પક્ષોનો અધિકાર છીનવી લેવામાં આવશે અને તે બંધારણીય હશે. વાસ્તવમાં માર્ચ 2016 માં સુપ્રિમ કોર્ટમાં આ કેસ પાંચ જજોની ખંડપીઠને વિચાર કરવા માટે મોકલ્યો હતો. આ કેસમાં અશ્વિની કુમાર ઉપાધ્યાય ઉપરાંત મુખ્ય ચૂંટણી અધિકારી જે એલ લિંગદોહ અને અન્ય એનજીઓની અરજીઓ છે.